ToekomsVenster: Glo jy dit? | Maroela Media
(Foto: Edurne Chopeitia/Unsplash.)
'n Paar verse uit Joh. 11:19-27 – Marta sê toe vir Jesus: "Here, as U hier was, sou my broer nie gesterwe het nie. Maar selfs nou weet ek dat God U alles sal gee wat U van Hom vra." Jesus sê toe vir haar: "Jou broer sal uit die dood opstaan." Maar Marta sê vir Hom: "Ek weet hy sal met die opstanding op die laaste dag uit die dood opstaan." Toe sê Jesus vir haar: "Ek is die opstanding en die lewe. Wie in My glo, sal lewe, al sterwe hy ook…
Hierdie teks het my diep geraak toe ek verneem van die hartseer gebeure in die Hartswater-omgewing waar 'n egpaar en hul dogter tydens 'n plaasaanval gesterf het. Die voorkoms van hierdie soort misdaad is onverstaanbaar veral wanneer 'n mens die beskuldigdes in die media sien.
In hierdie geval word beweer dat 'n veertigjarige vrou en nog vier jong mense by die misdaad betrokke was.
Ons bid inderdaad vir 'n dag waar die totale gemeenskap in Suid-Afrika veilig sal wees. Tog kom die Godsvraag onwillekeurig by 'n mens op.
Ek sou dieselfde vraag vir Jesus wou vra. "Here, as U hier was sou my broer nie gesterf het nie," sê Martha.
Die oorwinning staan egter seker en vas en wie in die finale dag opstaan sal nooit weer sterwe nie. "Glo jy dit?" vra Jesus vir Martha. Glo jy dit vra Jesus vir my en jou?
Here met my hele hart glo ek dat daar opstanding na die dood is…..die troos is dit maak nie saak hoe ons gaan sterf nie maar waar ons gaan land daarna…..saam met U tot in alle ewigheid…Amen